gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu fr gu gu gu gu gu gu gu fr gu gu gu gu fr gu gu gu gu en en ca es es en en en en en en en es en gu gu gu gu gu gu gu gu gu gu en en en en en en gu en de en gu en en en gu en en en gu en en en gu gu en en en en en gu en en en en fr en en en en el gu en en gu gu gu gu gu gu gu gu gu gu gu gu en gu gu es en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: પ્રસાદ (ભાગ-2) – દેવેન્દ્ર એલ. ત્રિવેદી
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ ઉત્તમ જીવનપ્રેરક લેખોનો સંચય એટલે ‘પ્રસાદ’. આ પુસ્તક જાણીતા શિષ્ટ સામાયિક ‘જનકલ્યાણ’ દ્વારા પ્રકાશિત કરવામાં આવ્યું છે. સામાયિકના આજીવન સભ્યોને તે વિનામૂલ્યે મોકલવામાં આવ્યું છે. અગાઉ તેમાંથી આપણે એક લેખ માણ્યો હતો. આજે અન્ય વધુ પ્રસંગો માણીએ. પુસ્તક પ્રાપ્તિની વિગત લેખના અંતે આપવામાં આવી છે.]
[1] હું – ભૂપત વડોદરિયા
એક રાજા અત્યંત વિકટ સંજોગોમાં આવી પડ્યો. સત્તા અને ધન બન્ને ગુમાવી બેઠો. રાજાનો મંત્રી તેની સાથે હતો. એણે રાજાને કહ્યું કે આપત્તિની પણ એક મુદત હોય છે. આપત્તિ વીતી જશે. જે આવે છે તે જાય છે. થોડા વખત પછી રાજાનો કઠણ સમય પૂરો થઈ ગયો અને સત્તા તથા સંપત્તિ પાછાં મળ્યાં. રાજા દુઃખના દિવસો ભૂલી ગયો અને તે દિવસની નમ્રતા પણ ચાલી ગઈ. સત્તા અને ધન પોતાની પાસે હોવાથી એ મદની વાણીમાં બોલવા લાગ્યો. રાજાએ મંત્રીને પોતાની બડાશમાં હોંકારો ભણવાનું કહ્યું ત્યારે મંત્રીએ સ્વસ્થપણે કહ્યું કે રાજાજી, સંપત્તિની પણ એક મુદત છે. આ બધું પણ ચાલ્યું જશે. જે આવે છે તે જાય છે. આ બધા પ્રવાહો છે. આમાં કશું ટકી રહેતું નથી.
આપણે દુઃખમાં હતાશ થઈ જઈએ છીએ અને સુખમાં છકી જઈએ છીએ, કારણ કે આપણને યાદ નથી રહેતું કે આ બધું સુખ અને દુઃખ સમયના પ્રવાહ ઉપર તરતાં ફૂલ અને ઝાંખરાં છે. કાળના આ પ્રવાહમાં ફૂલમાળાઓ આપણા ગળાની સગાઈ હંમેશાં નિભાવવાની નથી અને કાંટા-ઝાંખરાં-કાંકરા પણ આપણને હંમેશાં વળગેલાં રહેવાના નથી. સરસ મઝાનો બંગલો બંધાવી શકનાર માણસને એક કેફ ચઢે છે. જાણે શેષનાગના માથામાં પોતે ખીલો મારી દીધો. પણ આ એક ભ્રમ છે. માણસ વિજયનગરનાં ખંડેરો કે ગમે ત્યાં પ્રાચીન ઈમારતોના દિદાર જુએ તો તેને ભાન થાય કે જે આવે છે તે ગયા વગર રહેતું નથી.
માણસને જાતજાતના ડર સતાવતા હોય છે. આ કે તે ગુમાવી બેસવાનો ડર, નોકરી કે ધંધાની માલિકી ચાલી જવાનો ડર, ગરીબ થઈ જવાનો ડર, માંદા પડી જવાનો ડર, સુંદરતા નષ્ટ થવાનો ડર, સંતાનની નિષ્ફળતા, માંદગી કે અકાળ મૃત્યુનો ડર. જાતજાતના ડર માણસને સતાવે છે. આ બધા ડર કંઈક ને કંઈક પ્રાપ્તિને બરાબર પકડી રાખવાની તકેદારીમાંથી જન્મે છે. આ બધા ડરને દૂર કરવાનો ઈલાજ તમામ ધર્મોના મુનિઓએ બતાવ્યો છે – જિંદગી માણો પણ જિંદગીમાં જે કંઈ મળે તેને અહંકારની માળાનો મણકો બનાવીને ગળામાં બહુ મોટો ભાર નાખશો નહીં. આ દુનિયામાં ઘણું બધું આપણું છે છતાં ખરેખર કંઈ આપણું નથી.
[2] સફળતાનો મહામંત્ર – ડૉ. પ્રકાશ ગજ્જર
હકસ્લે નામનો એક મોટો ચિંતક.
એને એના ભત્રીજાએ પૂછ્યું : ‘સફળ થવા માટે આમ તો અનેક ગુણ જોઈએ. પણ કોઈ એવો ગુણ ખરો કે જેના વગર ચાલે જ નહીં ?’
‘છે, એવો એક ગુણ ચોક્કસ છે. મેં જેટલા નિષ્ફળ માણસોનો અભ્યાસ કર્યો છે એ બધામાં મને એક દુર્ગુણ ખાસ દેખાયો છે.’
‘દુર્ગુણ ? બહુ મોટી વાત થઈ ગઈ.’
‘હા, દુર્ગુણ જ. એ લોકોએ સમયસર કરવા જેવું કામ સમય પર નહોતું કર્યું. આનો અર્થ એ થયો કે શ્રેષ્ઠ ગુણ છે – જે તે ટાંકણે કામ પતાવવાની સજ્જતા; અણગમો હોય, મન ના તૈયાર થતું હોય તોય કામ પતાવવાની તૈયારી, લાગી જવાની તીવ્રતા.’
સરસ નિયમ આપ્યો છે એણે. સફળ થવા માટે વ્યક્તિએ આટલું તો કરવું જ રહ્યું : (1) જે કામ કરવાનું હોય એ કરવું જ. (2) જે કામ જે વખતે કરવાનું હોય એ જ વખતે કરવું. (3) મન તૈયાર ના થતું હોય તો પણ કામ કરવું. નિષ્ફળ માણસો સાથે વાત કરવામાં સમય ના બગાડાય. છતાં તમે કોઈ વખત ફસાઈ પડો ને તમારે એમની કરમકહાણી સાંભળવી પડે તો તમે નોંધ કરજો કે એ લોકો સંજોગોને, સાધનોને, બીજા લોકોને, ભાગ્યને અથવા તો એ બધાં પરિબળોને એકી સાથે દોષ આપવાના. પણ એ લોકો એ હકીકતનો સ્વીકાર નહીં કરે કે ખરા ટાંકણે પોતે કામ કર્યું નહોતું ને પછી નિષ્ફળ ગયા એટલે ફરિયાદ કરવા નીકળી પડ્યા હતા. એક રીતે જોતાં સફળ થવાનું આટલું સરળ હોવા છતાં લોકો નિષ્ફળ જાય છે, એ જોઈ દયા આવે છે. જાણે એમણે હાથે કરીને નિષ્ફળ જવાનું પસંદ કર્યું હતું એવું લાગે છે. સમયસર કામ ના કરવું એ નિષ્ફળતાનું મોટું કારણ. એ જ રીતે એ વિષે જ્ઞાન મળે તે પછી પણ જૂની આળસમાં રહેવું એ પણ મોટું કારણ. કાલ સુધી થયું એ થયું; અત્યારે જરૂર છે સાચી સમજને ઝીલવાની, અમલમાં મૂકવાની, અત્યારે જ ! એ માટે રાહ જોવાની કોઈ જ આવશ્યકતા નથી. કામે લાગો; મન ના પાડતું હોય તો પણ. હાથ ઉપર જે કામ હોય એ નિપટાવવા લાગો. સફળતાને તમારી પાસે આવવું જ પડશે. આજ નહીં તો કાલે !…પરમ દિવસ… ક્યારેક એ સફળતાને તમારે આંગણે આવવું જ પડશે.
[3] ઈશ્વરનો અનુગ્રહ – મોરારિબાપુ
કવિવર ટાગોરના જીવનની આ ઘટના છે.
એક રાત્રે એ નૌકામાં વિહાર કરતા હતા. વિહાર કરતાં પુસ્તક વાંચવાનું મન થયું ને એમણે મીણબત્તી સળગાવી પુસ્તક વાંચવા માંડ્યું. રાતના બાર સુધી પુસ્તક વાંચ્યા પછી એમણે નૌકાની બહાર સાગરજળ પર આકાશની ચાંદની પથરાયેલી જોઈ, આકાશમાં પ્રકાશતો પૂર્ણિમાનો ધવલ ચંદ્ર જોયો… ને એ આશ્ચર્યથી ભરાઈ ગયા…. ‘રે ! પૂનમના ચંદ્રની ચાંદની મારી નૌકામાં ઊતરી આવી છે ને હું તો મીણબત્તી સળગાવીને બેઠો છું !’ એમણે ઝટ મીણબત્તી બૂઝાવી દીધી. આખીય હોડી ચાંદનીના ધવલ પ્રકાશથી તરબતર થઈ ગઈ….
એમણે એનો અનુભવ કર્યો ને મનમાં વિચારમંથન ચાલ્યું : ‘રે… આ મીણબત્તીનો પ્રકાશ જ મને ચાંદનીની મઝાથી વંચિત રાખતો હતો…. એ હોલવાઈ ત્યારે જ મને ખબર પડી કે ચાંદનીનો પ્રકાશ કેવો રૂડો છે…’ મીણબત્તીને હોલવી તે પછી જ ચાંદો ઊગ્યો એમ નથી. એ તો ક્યારનોય ઊગેલો હતો પણ મીણબત્તી બુઝવી ત્યારે જ મને ખબર પડી કે ચાંદની પથરાઈ રહી છે.’ આ રીતે ઈશ્વરના અનુગ્રહની ચાંદની પણ ક્યારનીય વરસી રહી છે પણ હું ને તમે ઈર્ષ્યા, દ્વેષ અને કુટિલતાની મીણબત્તીઓને ફૂંક મારતા નથી. એટલે જ ઈશ્વરના અનુગ્રહની ચાંદનીનો સુખદ અનુભવ આપણને થતો નથી. જો ઈર્ષ્યા, દ્વેષ, નાના-મોટા કુવિચારો વગેરેની મીણબત્તીઓ જીવનનૌકામાંથી હોલવાઈ જાય તો જ ઈશ્વરના અનુગ્રહની ચાંદની આપણા જીવનના નૌકાવિહાર પર ઊતરે.
[4] …યશ બીજા લઈ જાય છે ! – કાન્તિ ભટ્ટ
કેટલાકની અંગત ફરિયાદ હોય છે કે, ‘અમે મહેનત કરીએ છીએ અને યશ બીજા લઈ જાય છે.’ સમાજમાં આવો એક વર્ગ છે કે જે બીજાની મહેનત ઉપર જ તાગડધિન્ના કરે છે. પણ એવી હાલતમાં આપણે આલ્બર્ટ આઈન્સ્ટાઈનને યાદ કરીને તેના જીવનમાંથી પ્રેરણા લેવી જોઈએ. આઈન્સ્ટાઈન લખે છે :
‘આ પૃથ્વી ઉપર આપણી સ્થિતિ વિચિત્ર છે. દરેક જણ પૃથ્વીની ટૂંકી મુલાકાતે આવે છે, શા માટે આવે છે તેની તેને ખબર નથી. છતાં પૃથ્વી ઉપર જન્મવાનો એક દૈવી હેતુ છે. જો કે મારા દૈનિક જીવનને નજરમાં લેતાં મને લાગે છે કે માણસ દુનિયામાં આવ્યો છે તો પોતાને માટે આવ્યો નથી. માનવી બીજાને ખાતર અહીં પેદા થયો છે. આપણું સુખ બીજા લોકોનાં સ્મિત અને સુખાકારી ઉપર અવલંબે છે. આપણે એકલા જ સુખી હોઈએ એ બસ નથી, બીજાનાં નસીબ સાથે આપણાં નસીબ જોડાયાં છે. દિવસમાં ઘણી વખત મને લાગ્યું છે કે મારું પોતાનું જીવન બીજા લોકોના પરસેવા પર કેટલું નભે છે ! આ વીજળી, પાણી, રસ્તા વગેરે માટે હજારો-લાખ્ખો લોકોએ કામ કર્યાં છે. સ્વીચ દબાવું અને વીજળી થાય છે. તે વીજળીને ઘરેઘરે પહોંચાડવા કેટલા લોકોના જાન ગયા છે. હું બીજાની મહેનત પર તાગડધિન્ના કરું છું એવું લાગે છે. તો પછી, કોઈ વખત મેં કરેલાં કૃત્યોનો બીજા લોકો યશ લે છે, ત્યારે મને કશો રંજ નથી. આપણે બધા એકબીજાનાં કર્તુત્વથી જોડાયેલા છીએ.’
[કુલ પાન : 128. કિંમત રૂ. 80. પ્રાપ્તિસ્થાન : પુનિત પ્રકાશન પ્રતિષ્ઠાન. સંત ‘પુનિત’ માર્ગ, મણિનગર, અમદાવાદ-380008. ફોન : +91 79 25454545. ઈ-મેઈલ : jankalyan99@yahoo.co.in ]
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous સંપૂર્ણ ચાણક્ય નીતિ – ચાણક્ય
સંકટમોચન – કુમાર જિનેશ શાહ Next »
આ પ્રકારનું અન્ય સાહિત્ય:
વિધવા : પ્રથમ તો એક માણસ – સ્વાતિ બારોટ સિલ્હર
ગઈકાલે એક સબંધીના ત્યાં મળવા જવાનું થયેલું ત્યારે બાજુમાં સફેદ મંડપ બાંધેલો જોઇને અમસ્તુજ પૂછાઈ ગયું કે કોઈ ઘટના ઘટી લાગે છે અને ભાભીએ ‘હા...’ કહ્યું ત્યાં તો બાએ બોલવાનું શરૂ જ કરી દીધું, હા બેન એક ૩૫ વર્ષનો નાનો દીકરો મર્યો છે. ત્રાસ ત્રાસ થઇ ગયો, નાની દીકરીએ છે ૩ વર્ષની પણ વહુને જુઓં તો જરાયે અસર નથી, બારમાની ... [વાંચો...]
પ્રામાણિકતા – હસમુખ પટેલ
(‘વ્યક્તિત્વનો વ્યોમવિહાર’ સ્વવિકાસની અનુભવ કથાઓ પુસ્તકમાંથી સાભાર. રીડ ગુજરાતીને આ પુસ્તક ભેટ મોકલવા બદલ ગૂર્જર ગ્રંથરત્ન કાર્યાલયનો ખૂબ ખૂબ આભાર. પુસ્તક પ્રાપ્તિની વિગતો લેખના અંતે આપવામાં આવી છે.) સામાન્ય રીતે આપણે ત્યાં પ્રામાણિકતાને લાંચ-રુશવત સાથે જોડવામાં આવે છે. લાંચ ન લે તે પ્રામાણિક તેવો મર્યાદિત અર્થ કરવામાં આવે છે. પ્રામાણિકતાનો ખ્યાલ આવો મર્યાદિત ન હોઈ શકે. અંગ્રેજીમાં honesty અને integrity જેવા ... [વાંચો...]
રોટલો – અરુણા જાડેજા
રજ માથે આવે અને બધા રોટલા ભેગા થાય. ફળિયામાંથી ભાથું ભેગું કરતો-કરતો ભથવારો વાડીએ આવે. જેવું ભથાયણું ખૂલે કે દરેક આદમી માત્ર મોંકળા જોઈને જ કળી જાય કે કયો રોટલો કોને ઓટલેથી આવ્યો છે. આ તે કેવા રોટલાકળા (પારખુ) અને આ તે કેવી રોટલાકળા ? રોટલાનું નામ પડતાં જ પગ વતનની વાટ પકડે. અમેરિકાના ‘મૅકડોનાલ્ડ’માંથી બહાર નીકળીનેય આ રોટલાની અંગાખરી ... [વાંચો...]
7 પ્રતિભાવો : પ્રસાદ (ભાગ-2) – દેવેન્દ્ર એલ. ત્રિવેદી
August 26, 2011 at 12:14 pm
very nice articles. and its always a comfort to read article in Gujarati. Good Informative Resources from the authors. Thanks for sharing.
August 26, 2011 at 1:54 pm
જે રિતે પ્રસાદ થી સારા vibration મળે છે તે જ રીતે આ પ્રસાદ માથી પણ જીવન મા ઉતારવા લાયક ગુણો મળે છે….thanks for this article…
August 26, 2011 at 4:45 pm
ખુબ ઉપદેશ પ્રેરક વાતો દર્શાવી છે, આભાર
August 27, 2011 at 11:30 pm
બહુ સરસ લેખ …
August 30, 2011 at 4:57 am
March 9, 2013 at 12:39 pm
૪ …યશ બીજા લઈ જાય છે !
શોધ અને ઉપયોગ. કોઈની કરેલી શોધ નો ઉપયોગ આપણને અનાયાસે અથવા મુલ્ય ચુકવીને મળે છે. જે ઉપયોગ થી આપણને સગવડની સુખ મલે છે તો જેણે માણસજાત ને તે ઉપલબ્ધ કરાવી છે તેમને કેટલો આનંદ શોધથી થયો હશે? તેનુ મુલ્ય થઈ શકે તેમ નથી. પરસ્પરની નિર્ભરતાથીજ જીવન ચાલે છે અને ટકે છે. અન્ય વ્યક્તિ યશ લઈ શકે પણ આનંદ તો શોધ/કાર્ય કરનાર ને મળેજ છે. આલ્બર્ટ આઈન્સ્ટાઈનને યાદ કરવવા બદલ શ્રિ કાન્તિ ભટ્ટ નો આભાર.
patel rajat kumar ramesh bhai says:
July 14, 2014 at 2:04 pm
this read by change my life and i avery read this line
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
ભાઈ એન્ડ બા વીથ ગોડ એટ જી-મેલ ડોટ કોમ – રાહુલ શુક્લ
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
બટુક ઠુંમર: અદભુત, અવર્ણનિય અને અકલ્પનિય. ડો.એટલુ સરળ અને...
Vijay Panchal: Bau Saras… che….
Sheela Patel: Good story
NEELAM GUPTA: આ ને બચ્પન માટૅ લખો.સારી કવિઆ હે.
jigisha dave: Very nice story its really hart...
Darshan: 30/૩/1987 time 21ઃ00 birtha peels ઃ godhara...
Arvind Patel: અંતઃસપુરના. હું જયારે એમ માનુ કે બધું હું જ...
Keyur Patel: પૂરાણૉમા પણ વાર્તા છે જ કે દધિચીએ પોતાના...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.